Za pora dni momy feryje a s nimi wyjazdy na wywczasy, na kolonije. Momy nadzieja ,że kożdy s Was prziwiezie jakiś wesołe spomniyni . Poniży drukujymy taki opowiadani kierech podsłuchała. Dziołszka pojechała do starki na kamping na Mazury. Całe te wydarzyni mogło sie źle skończyć dlo inszych somsiadow. Ale poczytejmy jak to było .Naszkryflałach to we formie taki godki wnuczki ze starkom.
Lyki z Bożej Aptyki – podsłuchane
B/ Wnuczko kochana jak dobrze że w końcu sie zjawiłaś. Tak czakałach kiedy bydziesz miała te feryje.
W. Starko czymu nie zaprosiłaś mje do chałupy do siebie yno na jakiś kamping co je grane
B. Bo wiysz to jest sprawa życio i śmierci i myśla że mi pomożesz
W. Ale w czym ?
B. Widzisz wykorzystamy to że starzik poszoł do somsiada na piwo. Mosz tu koszyk idymy na grziby.
W. Ależ starko jo sie na grzibach nie znom
B/ Nie chodzi ło to żebyś Ty sie znała. Jo Ci pokorza kere mosz zbiyrać. Idymy ale gibym, gibym
/Idom starka pokazuje miejsce kaj rosnom grzyby/
B. To jest tu ..zbiyrej!!!!
W. Starko ..na moji łoko to som trujoki
B. Nie dyskutuj yno zbiyrej .Te grziby som dlo starzika. Zawrzi łoczy i pomyśl że to som rydze
/zbierają grzyby a starka se śpiywo pod nosym
Rudy rudy rudy rydz
taka piękna sztuka
rudy rudy rudy rydz
takiej właśnie szukam
W.Starko już nazbierałam pełny koszyk co teraz
B. Teraz to idymy wartko nazot bo jak sie stary pochyto że nas ni ma to bydzie łostuda
W. A co teraz ?
B. Teraz mosz jegła i nici i nawlyc te grziby Bydymy ich suszyć
Wnuczka nawleko grzyby i śpiywo na nuta „Miała baba syna”
Miała baba dziada
dziada Jedynego
chciała go sie pozbyć
dlo pyndzyji jego
Kozała nazbiyrać
grzibow pełny koszyk
bydzie warzyć zupa
żeby go umorzyć
B. A Ty co tam mruczysz pod nosym. Jak żeś skończyła to idymy spać bo jutro trza wczas rano stować
Wieszajom sznorek z grzybami i idom spać
Nad ranem starka sie budzi przeciyro łoczy i wrzeszczy
B. Retonku, retonku ,złodzieje!!!! ukradli mi grziby .Policjo, Policjo !
Wnuczka podchodzi do starki i godo
W. Cicho,starko ciszyj jak przyjedzie Policja i sie dowiedzom jaki to były grzyby i dlo kogo to Cie zamknom do haresztu a i mje za wspołudział
B .Mosz racjo .Bier mazak kartki i pisz
Apel dlo złodzieja
Proszę zwrócić skradzione grzyby sprzed kampingu nr 13 .W przeciwnym razie grozi najwyższa kara śmierć.
B .Podkyrśl śmierć a teraz leć porozwiyszać te kartki po całym ośrodku .Jo zaś przeleca sie po somsiadkach możno kaj co znojda
Za kwila przichodzom znerwowane i zrezignowane
W. Starko nie ma grzibow
B . Ni ma, a mnie yno szkoda starzika
\Obok we kampingu somsiadka miesza w gorku zupa a na karku mo jeszcze sznorek s grzibami
Starka stoji i godo
B. A do pierona!! ktoś warzi zupa z mojich grzibow czujesz jak wonio .Po tym jak wiater wpada do kampingu somsiadki biere gornek z grzybami i wrzeszczy
B. A Ty giździe zatracony!! Ty beskuryjo !! Ukradłaś mi grziby chcesz wytruć cało rodzina .Na szczyńści żech przileciała na czas
Somsiadka zmieszano i wylynkano zaczyna sie tłumaczyć
S . Ponboczku złoty a coż to godocie jak wytruć jak wytruć .Ja zaroz wytłumacza . Moim dzieckom zachciało sie grzibow a że było nieskoro na zbiyrani toż jo se od was pożyczała. Wisiały przed kampingiym na sznorku. Dziynkuja, dziynkuja, dziynkuja żeście mjie spamiyntali co by to było larmo na cały ośrodek żech ukradła grziby i wytruła cołka rodzina.
Wnuczka odciongo starka na bok i godo
W. Starko jo nic nie kapuja padocie że te grziby mogły wytruć cało rodzina i łone miały być dlo starzika
B.No bo miały być
W. Ponboczku złoty czyś Ty chciała starzika ło………..
B. Ni ,ni ,ni, tak nie myś jo yno mu chciała pomoc
W. No to jo już nic nie rozumia jak pomoc żeby pryndzy………..
…..
Starka przerywo wnuczce
B. Wiysz bo to jest tak .Twoj starzik mo na rynkach taki fleki widziałaś . Chodzioł po rozmańtych dochtorach i nic nie pomogło. Jedyn taki zielorz pedzioł , że starzikowi pomogom yno lyki z Bożej Apteki . Kozoł nazbiyrać tych grzibow uwarzyć dodać 2 łyżki miodu i głowka startego czosnku. Potym to przecedzić wloć do flaszki zakryncić i czakać 2 tydnie. A potym szmarować tym te fleki 2 razy na dziyń. I wiysz co pomogło. Jo teraz myśla że te naturalne składniki mogły mu yno pomoc. A Ty jak myślisz po co żech Cie tu ściongała na feryje, no żebyś mi pomogła zrobić zapas na cołko zima ,bo niy ma to jak lyki z bożej Aptyki .
podsłuchała Nina Kibos
szl_Latn pol_Latn szl_Latn szl_Latn pol_Latn pol_Latn szl_Latn szl_Latn szl_Latn pol_Latn pol_Latn szl_Latn szl_Latn pol_Latn szl_Latn lus_Latn szl_Latn pol_Latn pol_Latn szl_Latn pol_Latn pol_Latn szl_Latn swh_Latn srd_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn epo_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn pol_Latn szl_Latn pol_Latn szl_Latn unk pol_Latn szl_Latn xho_Latn